open-index/open-wikipedia-markdown huggingface dataset:
Hamid Hadžibegić

**Hamid Hadžibegić**, historičar i filolog (1898 - 1988).

Hamid Hadžibegić završio je klasičnu gimnaziju u Sarajevu 1916, Šerijatsko-sudačku školu 1921, Filozofsko-teološki fakultet na sveučilištu Mutehassisin 1924. i Pravni fakultet (Hukűk) u Istanbulu 1927. Radio je kao nastavnik u jugoslavenskoj školei u Istanbulu 1924 – 1931. U Skoplju 1931 – 1941. je predavao u Velikoj medresi. Bio je direktor Gazi Isa-begove medrese i profesor Šerijatske gimnazije u Sarajevu. Od 1946. radio je Zemaljskom muzeju Bosne i Hercegovine a od 1950. u novosnovanom Orijentalnom institutu. Radio je i na Filozofskom fakultetu u Sarajevu gdje je bio jedan od osnivača Odsjeka za orijentalnu filologiju.

Naučni interes Hamida Hadžibegića usmjeren je na izučavanje pravnog sistema Osmanskog carstva, porezni sistem, te odnosima Crne Gore i Osmanlija. Objavljivao je osmansku izvornu građu, prevodio turske historičare i pisce. Učestvovao je na više međunarodnih naučnih skupova i sarađivao u naučnim časopisima Glasnik Vrhovnog starješinstva Islamske vjerske zajednice Bosne i Hercegovine (Beograd, Sarajevo), Glasnik Zemaljskog muzeja BiH, Istorijski zapisi (Cetinje, Titograd), Istorisko-pravni zbornik (Sarajevo), Prilozi za orijentalnu filologiju, Pregled, Naše starine, Glasnik arhiva i Društva arhivskih radnika Bosne i Hercegovine, Almanah (Podgorica). Najpoznatiji je stručnoj javnosti po djelu: Glavarina u osmanskoj državi, Sarajevo 1966.

## Reference 
## Literatura 
* Ahmed S. Aličić, Oslobođenje 45(1429], Sarajevo 1988, 6.

Kategorija:Bosanskohercegovački historičari
Kategorija:Odsjek za orijentalnu filologiju Filozofskog fakulteta u Sarajevu
Kategorija:Biografije, Sarajevo
Kategorija:Rođeni 1898.
Kategorija:Umrli 1988.
Kategorija:Bosanskohercegovački filolozi
Operacija "Sana '95"

'''Operacija "Sana '95"''' bila je posljednja vojna operacija Armije Republike Bosne i Hercegovine tokom rata u BiH. Odvijala se u septembru i oktobru 1995. u seriji kontranapada Armije RBiH i Hrvatske vojske nakon što je uspješno okončana operacija "Oluja" u Hrvatskoj. Nakon uspješne inicijalne faze i izuzetno brzog zauzimanja Sanskog Mosta, operacija "Sana '95" je završena zbog potpisivanja Dejtonskog sporazuma i završetka rata.

## Pozadina 
Bihaćki okrug je područje u sjeverozapadnoj Bosni i Hercegovini oko grada Bihaća i šire okoline, gdje su snage Armije BiH (Peti Korpus Armije BiH, snage pet pješadijskih brigada) bile okružene srpskim snagama od početka rata 1992. godine. Sredinom 1995. godine združene srpske snage iz Republike Srpske, potpomognute srpskim snagama iz Republike Srpske Krajine i secesionističkih snaga Autonomne pokrajine Zapadna Bosna pod zapovjedništvom Fikreta Abdića, započeli su veliku ofanzivu na ovo područje, ali bez uspjeha. I dalje je Bihaćki okrug bio u opasnosti od zauzimanja, a međunarodna zajednica se plašila ponavljanja genocida poput onog u Srebrenici. To je bio jedan od razloga da se Hrvatskoj vojsci dadne podrška u oslobađanju okupiranih područja koja su držali Srbi u Hrvatskoj, što je učinjeno tokom operacije "Oluja". Nakon uspješno okončane akcije "Oluja", Bihaćki okrug je deblokiran nakon 1201 dana opsade. Na zapadu i sjeveru spojen je sa Hrvatskom, te su se mogli pripremiti za kontraofanzivu prema istoku i rijeci Sani.

## Tok operacije 
### 10. oktobar 
Operacije je započela u 3:00 sata ujutro 10. oktobra 1995. godine. Snage Petog i Sedmog korpusa Armije RBiH (17. viteška krajiška brigada), potpomognute drugim jedinicama Armije RBiH (Crni labudovi, kakanjska 329. brigada) uspješno su prešle rijeku Sanu u 4:00 sata ujutro, a već navečer oko 5:00 stigli su do predgrađa Sanskog Mosta.

### 11. oktobar 
Snage Armije RBiH drže u okruženju srpske snage u Sanskom Mostu, a na njihove položaje djelovali artiljerijskim oružjem. Srpske snage su pokušale izvršiti kontranapad, angažujući i helikoptere.

### 12. oktobar 
Srpsko civilno stanovništvo masovno bježi, dok jedinice Armije RBiH zauzimaju pojedine dijelove grada. Potpunu kontrolu nad gradom Armija RBiH ostvaruje za 9-10 sati. Srpske snage su pružile manji otpor, nakon što su se utvrdili u zgradi gradske pošte. Nakon slamanja otpora, Peti korpus postavlja svoje istureno komandno mjesto u današnjem Hotelu Sanus u centru grada.

### 13. oktobar 
Pošto su u toku bili pregovori u američkom gradu Dayton, Ohio, međunarodna zajednica traži od Armije RBiH da zaustavi svako napredovanje i sva ofanzivna djelovanja dok se ne postigne sporazum. Ofanziva je završena, a time i rat u Bosni i Hercegovini, isti dan kada je postignut sporazum u Daytonu. Kao rezultat mirovnog sporazuma iz Daytona, danas je Sanski Most dio Federacije BiH.

## Reference 
Kategorija:Rat u Bosni i Hercegovini
Kategorija:1995. u Bosni i Hercegovini
Kategorija:Sukobi u 1995.
Ognjen Tadić

mini|Ognjen Tadić
**Ognjen Tadić**  (Sarajevo, 20. april 1974, SFRJ) je političar, pravnik, novinar i sociolog iz Bosne i Hercegovine. Diplomirao je na Pravnom fakultetu, a magistrirao na Fakultetu političkih nauka Univerziteta u Banjoj Luci. Oženjen je Daliborkom Tadić i imaju kćer i dva sina. Živi i radi u Banjoj Luci.

## Biografija
Od 2023. savjetnik je predsjednika Republike Srpske. Bio je delegat u V sazivu Vijeća naroda Republike Srpske (2018-22), član Kolegija (predsjedavajući / zamjenik predsjedavajućeg) Doma naroda Parlamentarne skupštine Bosne i Hercegovine u VI (2010-14) i VII sazivu (2014-18), delegat u Parlamentarnoj skupštini Mediterana (2011-2019) i narodni poslanik u VII sazivu Narodne skupštine Republike Srpske (2006-10). 
Kao poslanik iz Narodne skupštine Republike Srpske bio je stalni posmatrač pri Skupštini Zapadno-evropske unije (2008-10). 
Za poslanika u Narodnu skupštinu Republike Srpske izabran je i za njen III saziv (1997) i IV saziv (1998), ali je odlukama Privremene izborne komisije Bosne i Hercegovine spriječen da preuzme dužnost. 
Bio je šef Kabineta (1998/99), savjetnik za društvene djelatnosti (1999/2000) i politički savjetnik (2004-06) predsjednika Republike Srpske.

Radio je kao advokat (2001-11) i novinar (1990-98).

Bio je član Predsjedništva Udruženja pravnika Republike Srpske, član Skupštine Saveza udruženja pravnika Srbije i Republike Srpske, član Izvršnog odbora Advokatske komore Republike Srpske i predsjednik Zbora advokata regije Banja Luka Advokatske komore Republike Srpske.

Autor je knjiga *Polje sukoba* (Besjeda, Banja Luka, 2023., prvo izdanje; Službeni glasnik Republike Srpske, Banja Luka, 2025., drugo izdanje), *Dejtonsko pravo* (Službeni glasnik Republike Srpske, Banja Luka, 2025.) i *Dejtonska politika* (Službeni glasnik Republike Srpske, Banja Luka, 2025.), kao i više naučnih i stručnih članaka iz područja sociologije i prava.

Odlikovan je Ordenom Njegoša Republike Srpske (1999), Ordenom Novomučenika bihaćko-petrovačkih Eparhije bihaćko-petrovačke Srpske pravoslavne crkve (2021), Medaljonom Narodne skupštine Republike Srpske (2023), Zlatnim znakom Saveza logoraša Republike Srpske (2009.)

## Izvori
## Vanjski linkovi
*

Kategorija:Rođeni 1974.
Kategorija:Živi ljudi
Kategorija:Biografije, Sarajevo
Kategorija:Bosanskohercegovački političari
Kategorija:Političari Srpske demokratske stranke
Kategorija:Političari Srpske radikalne stranke Republike Srpske
Kategorija:Političari Demokratskog narodnog saveza
Kategorija:Političari Narodne stranke Republike Srpske
Kategorija:Političari iz Sarajeva
Kategorija:Bivši studenti Univerziteta u Banjoj Luci
Primož Ulaga

**Primož Ulaga** nekadašnji je ski-skakač iz Slovenije, iako se zbog historijskih okolnosti za nju takmičio samo u svojoj posljednjoj sezoni (1990/91); od 1979. do 1991. nastupao je za Jugoslaviju.

## Karijera 
Učestvovao je na ZOI 1984. u Sarajevu i 1988. u Calgaryju, gdje je i ostvario rezultat karijere, osvojivši srebrnu medalju u ekipnim skokovima. Osim ovog uspjeha, bio je drugi i na SP u ski-letovima 1988. u njemačkom Oberstdorfu iza Norvežanina Fidjestøla. Najbolji pojedinačni plasman na svjetskim prvenstvima bio mu je 6. mjesto na velikoj skakaonici u Seefeldu 1985. Od 1981. do 1988. ostvario je 9 pobjeda u Svjetskom kupu. Najbolja sezona bila mu je 1987/88, u kojoj je na kraju osvojio 3. mjesto u ukupnom poretku.

Po završetku skakačke karijere započeo je onu u sportskom menadžmentu. Trenutno je direktor nordijskih reprezentacija Slovenije.

## Postolja 
## Plasman u Svjetskom kupu 
## Vanjski linkovi 
* Ulagin profil na *FIS-u*

Kategorija:Rođeni 1962.
Kategorija:Živi ljudi
Kategorija:Biografije, Ljubljana
Kategorija:Jugoslavenski skijaši-skakači
Kategorija:Jugoslavenski olimpijci
Kategorija:Slovenski skijaši-skakači
Kategorija:Skijaši-skakači na Zimskim olimpijskim igrama 1984.
Kategorija:Skijaši-skakači na Zimskim olimpijskim igrama 1988.
Kategorija:Osvajači srebrne medalje na Olimpijskim igrama (Jugoslavija)
Kategorija:Osvajači medalja na Zimskim olimpijskim igrama 1988.
Vrbovik

**Vrbovik** je naseljeno mjesto u općini Breza, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Breza
Esad Pašalić

**Esad Pašalić** (21. februar 1915 – 10. juni 1967) bio je bosanskohercegovački arheolog i historičar oblasti Starog vijeka.

## Biografija 
Rođen je 21. februara 1915. u Tuzli. Studij klasične filologije, arheologije i historije starog vijeka završio je na Filozofskom fakultetu u Beogradu 1938. Na istom fakultetu odbranio je doktorsku disertaciju pod naslovom: Antička naselja i komunikacije u Bosni i Hercegovini (1957).

Na Odsjeku za historiju Filozofskog fakulteta u Sarajevu radio je od 1952. do smrti. U dva navrata obavljao je dužnost dekana Filozofskog fakulteta u Sarajevu.

Predmet naučnog interesa bile su antičke komunikacije, antička naselja, rudarstvo i drugi vidovi antičke privrede u Bosni i Hercegovini.

Esad Pašalić bio je predsjednik Udruženja univerzitetskih nastavnika i naučnih radnika u Sarajevu, predsjednik Saveza istorijskih društava i Arheološkog društva, te narodni poslanik. Dobitnik je Dvadesetsedmojulske nagrade.

Umro je 10. juna 1967. u Beogradu.

Godine 2017, u Brusa Bezistanu, održana je Izložba "In honorem et memoriam Esada Pašalića“ autora Muamera Šehovića i Edina Veletovca koja je prikazala njegov život od djetinjstva do smrti. Udruženje za proučavanje i promoviranje ilirskog naslijeđa i drevnih i klasičnih civilizacija dodjeljuje nagradu koja nosi njegovo ime.

## Bibliografija 
* Antička naselja i komunikacije u Bosni i Hercegovini, Zemaljski muzej, Sarajevo 1960.
* Sabrana djela, Sarajevo, 1975.
* O antičkom rudarstvu u BiH, Glasnik Zemaljskog muzeja, Sarajevo, 1954.
* Questiones de bello Dalmatico-pannonicoque, Godišnjak Društva istoričara Bosne i Hercegovine, Sarajevo, 1957.
* O hodološkim pitanjima u istraživanju antičke istorije, Godišnjak Društva istoričara BiH, Sarajevo, 1958.
* Rolle und Bedeutung der römischen Eisenberg werke im Westbosnien für den panonischen Limes, Bonn, 1965.
* Kulturna istorija BiH od najstarijih vremena do turske vladavine – Period rimske vladavine, Sarajevo, 1966, 19842.
* Problemi ekonomskog razvitka u unutrašnjosti rimske provincije Dalmacije, Simpozijum o Ilirima, Sarajevo, 1967.

## Reference 
## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 11.

Kategorija:Bosanskohercegovački historičari
Kategorija:Odsjek za historiju Filozofskog fakulteta u Sarajevu
Kategorija:Bosanskohercegovački arheolozi
Kategorija:Dekani Filozofskog fakulteta u Sarajevu
Kategorija:Rođeni 1915.
Kategorija:Umrli 1967.
Ibrahim Karabegović

**Ibrahim Karabegović** (5. juni 1931 – 28. august 2011) bio je bosanskohercegovački i jugoslavenski historičar.

## Biografija
Rođen je 5. juna 1931. u Modriči, tada Kraljevina Jugoslavija. Studij historije na Filozofskom fakultetu u Sarajevu završio je 1956. Postdiplomski studij završio je na Filozofskom fakultetu  u Beogradu odbranivši magistarski rad pod nazivom: *Rascjep u radničkom pokretu u BiH 1919-1920.* (1966). Doktorsku disertaciju pod nazivom: *Reformizam u radničkom pokretu u Bosni i Hercegovini između dva svjetska rata (1919-1941),* odbranio je na Filozofskom fakultetu u Sarajevu 1976. Dugo godina radio je u Institutu za historiju u Sarajevu gdje je prošao sva naučna zvanja. Bio je direktor Instituta za istoriju, te urednik časopisa Prilozi Instituta za istoriju. Na Odsjeku za historiju Filozofskog fakulteta u Sarajevu radio je u periodu 1994-2004. u zvanju redovnog profesora na predmetu *Istorija Jugoslavije*. Bio je šef Odsjeka za historiju.

Ibrahim Karabegović se uglavnom bavio socijalnom historijom i historijom reformističkog radničkog pokreta u Bosni i Hercegovini u 19. i 20. stoljeću. Objavio oko 100 naučnih i stručnih radova (Prilozi Instituta za istoriju, Glasnik arhiva i Društva arhivskih radnika BiH, Godišnjak Društva istoričara Bosne i Hercegovine, Pregled i dr.).

Umro je 5. juna 2011. u Sarajevu.

## Nagrade 
Bio je organizator naučnih skupova historičara. Za naučni i društveni rad primio je nagradu "Veselin Masleša" i 27-julsku nagradu.

## Bibliografija 
* Radnički pokret u Bosni i Hercegovini između revolucionarne i reformističke orijentacije 1909-1929. godine, Svjetlost, Sarajevo, 1973.
* Reformistički pravac u radničkom pokretu Bosne i Hercegovine 1919-1941, Svjetlost, Sarajevo, 1979.

## Literatura 
* Amila Kasumović, Crtice iz života prof. dr. Ibrahima Karabegovića (biografija i bibliografija), Prilozi Instituta za istoriju 38, Sarajevo, 2009, 351-367.
* Pola stoljeća Instituta za istoriju, Institut za istoriju, Sarajevo, 2009, 80-81.
* Husnija Kamberović, Prof. dr. Ibrahim Karabegović (1931-2011) – kratka biografija, Spomenica Ibrahima Karabegovića, Sarajevo 2013, 7-11.
* Amila Kasumović, Bibliografija radova prof. dr. Ibrahima Karabegovića, Spomenica Ibrahima Karabegovića, Sarajevo 2013, 13-22.

## Reference 
## Vanjski linkovi
Kategorija:Bosanskohercegovački historičari
Kategorija:Odsjek za historiju Filozofskog fakulteta u Sarajevu
Kategorija:Biografije, Modriča
Kategorija:Rođeni 1931.
Kategorija:Umrli 2011.
Vesna Mušeta-Aščerić

**Vesna Mušeta-Aščerić**, historičarka (1948).

Studij historije završila na Odsjeku  za istoriju Filozofskog fakulteta u Sarajevu 1972. Na istom Fakultetu završila postdiplomski studij i odbranila magistarski rad pod nazivom: Srednjovjekovna župa Vrhbosna (1982), te doktorsku disertaciju pod nazivom: Sarajevo i njegova okolina u XV stoljeću (1996).

Na Odsjeku za historiju Filozofskog fakulteta u Sarajevu radila je od 1973. a u periodu 1976-1998. u Zavodu za zaštitu spomenika kulture u Sarajevu. Od 1998. ponovo radi na Odsjeku za historiju Filozofskog fakulteta u Sarajevu. Godine 2004. izabrana je za vanrednog profesora na predmetima Uvod u historijsku nauku i Pomoćne historijske nauke i arhivistika.

Objavila veći broj članaka i rasprava, te osvrta i prikaza (Godišnjak Društva istoričara Bosne i Hercegovine, Prilozi Instituta za istoriju, Glasnik Zemaljskog muzeja BiH, Znakovi vremena). Bila je predsjednik Odsjeka za historiju i urednica Radova Filozofskog fakulteta (Historija, Historija umjetnosti, Arheologija). Za štampu je priredila knjigu: Branislav Đurđev, Na zastarelim stranputicama, SKPD Prosvjeta, Sarajevo, 2002, str. 177.

## Bibliografija 
* Spomenici revolucije grada Sarajeva, Sarajevo, 1989, str. 307.
* Sarajevo i njegova okolina u XV stoljeću – između Zapada i Istoka, Sarajevo Publishing, Sarajevo, 2005, str. 285.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 130.
* Budimir Miličić, Aščerić-Mušeta Vesna, “Budimir Miličić, Bibliografija izdanja Instituta za istoriju u Sarajevu i radova saradnika Instituta za period 1959-1999. godine”, Institut za istoriju, Sarajevo 2000, 325-326, 470-471.

Kategorija:Bosanskohercegovački historičari
Kategorija:Odsjek za historiju Filozofskog fakulteta u Sarajevu
Kategorija:Katedra za historiju umjetnosti Filozofskog fakulteta u Sarajevu
Kategorija:Biografije, Bosanski Petrovac
Kategorija:Rođeni 1948.
Kategorija:Živi ljudi
Tomislav Kraljačić

**Tomislav Kraljačić**, historičar (1936 –1993).

Studij historije završio je na Odsjeku  za istoriju Filozofskog fakulteta u Sarajevu 1959. Postdiplomski studij završio je na Filozofskom fakultetu u Beogradu, odbranivši magistarski rad pod nazivom: Radikalna stranka u Bosni i Hercegovini od 1919. do 1926. 1971. Doktorsku disertaciju pod nazivom: Kalajev režim u Bosni i Hercegovini (1882-1903) odbranio je na Filozofskom fakutetu u Sarajevu 1982.

Na Odsjeku za historiju Filozofskog fakulteta u Sarajevu radio je od 1972. Prošao je sva univerzitetska zvanja od asistenta preko docenta (1982), vanrednog (1984) i redovnog profesora 1989. na predmetu Opća historija novog vijeka sa savremenom historijom. Bio je predsjednik Odsjeka za historiju, potpredsjednik Savjeta fakulteta i prodekan na OOUR-a za filozofiju. Bio je član redakcije Godišnjaka Društva istoričara BiH i Glasnika arhiva i Društva arhivskih radnika Jugoslavije, te član redakcije Istorije naroda Jugoslavije 19. stoljeća. Boravio je na Univerzitetu u Manhajmu 1981/1982, a tokom 1984. specijalizirao je modernu historiju Njemačke u Institutu za evropsku historiju u Majncu. Naučni interes Tomislava Kraljačića bila je historija Bosne i Hercegovine pod austrougarskom vlašću (1878-1918) te u periodu između dva svjetska rata. Najvažnije njegovo djelo je knjiga Kalajev režim u Bosni i Hercegovini (1882-1903), (Veselin Masleša, Biblioteka Kulturno nasljeđe, Sarajevo, 1987, str. 567). Napustio je Filozofski fakultet u Sarajevu i prešao u Beograd 1992.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 129-130.

Kategorija:Odsjek za historiju Filozofskog fakulteta u Sarajevu
Kategorija:Bosanskohercegovački historičari
Kategorija:Crnogorski historičari
Kategorija:Biografije, Plužine
Kategorija:Rođeni 1936.
Kategorija:Umrli 1993.
Ana (Anastazija)

**Ana od Srbije** (srpski Ана) (? – 22. juna 1200.) bila je velika kneginja Srbije kao supruga velikog kneza Stefana Nemanje (Стефан Немања).

Bila je plemkinja, ali nije tačno poznato ko su joj bili roditelji.

Ana se zamonašila kada i njen suprug, 1196., i kao monahinja Anastazija otišla u manastir kod Kuršumlije. Sahranjena je u priprati manastira Studenice. Njene mošti počivaju u manastiru Studenici. Srpska pravoslavna crkva je slavi 22. juna po crkvenom, a 5. jula po gregorijanskom kalendaru.

## Teorije o porijeklu 
Postoji nekoliko teorija o porijeklu Ane, ali do danas, njeno pravo porijeklo ostaje tajna.

Mauro Orbin je napisao da je Ana bila kćerka bosanskog bana.

Prema Jovanu Rajiću, Ana je bila kćerka Stefana Borića, a Simeon Bogdanović-Siniša je smatrao da je Ana bila kćerka bana Borića.

Prema teologu Justinu Popoviću, Anin otac je bio bizantijski car Manuel I Komnen.

## Djeca 
*Stefan Nemanjić, knez i kralj Srbije
*sveti Sava, princ Srbije i svetitelj
*Vukan Nemanjić, kralj Dalmacije
*Jefimija (Eufemija)
*kćerka

## Reference 
Kategorija:Supružnici srpskih vladara
Kategorija:Nemanjići 
Kategorija:Umrli 1200.
Salmedin Mesihović

**Salmedin Mesihović**, historičar i arheolog (1975).

Studij historije završio na Odsjeku  za istoriju Filozofskog fakulteta u Sarajevu 1999. Postdiplomski studij iz arheologije završio na Filozofskom fakultetu Sveučilišta u Zagrebu odbranivši magistarski rad pod nazivom: Problem kulturne i etničke zajednice Autarijata (2004). Na istom Sveučilištu odbranio je doktorsku disertaciju pod nazivom: Dezitijati - kulturna i narodnosno-politička zajednica u Iliriku i osvajanja Oktavijanova doba (2007). 
Na Odsjeku za historiju Filozofskog fakulteta u Sarajevu radi od 2000. U zvanje docenta biran je 2009, a u zvanje vanrednog profesora za oblast Stari vijek 2013.

Učestvovao na više naučnih skupova i konferencija i autor je većeg broja radova objavljenih u naučnim i stručnim časopisima (Godišnjak Centra za balkanološka ispitivanja, Prilozi Instituta za istoriju, Historijska traganja, Znakovi vremena, Bosna Franciscana). Koautor je više udžbenika i čitanki za osnovnu školu. Bio je šef Katedre za arheologiju (2009-2012).

Autor je većeg broja radova objavljenih u naučnim i stručnim časopisima. 
* Aevum Dolabellae -Dolabelino doba
* Prilozi antičkoj topografiji Bosne i Hercegovine-dva toponima sa šireg jajačkog područja
* Problem ubiciranja Desneka
* Desitijati u rimskoj armiji
* Rimski vuk i kineski zmaj. Kinesko izaslanstvo Augustu? 
* Pobuna panonske armije 14. god. n. e.
* Gaj Blosije i uloga stoičke filozofske misli na političku djelatnost plebejskog tribuna  Tiberija Sempronija Grakha i nastanak popularske platforme i pokreta
* Votivna ara Jupitera Kapitolinskog
* Podjela provincije Ilirik
* Hajdučija na tlu rimskih ilirskih provincija
## Bibliografija 
* Rimski vuk i ilirska zmija - Posljednja borba
* Revolucije stare Helade i Rimske Republike
* Historija Ilira (koautor Amra Šačić)
* Suplementum rebellio Illyrici - Germanikova Pounjska ofanziva
* Ilirike - Autarijati (Problem kulturne  i  narodnosne  zajednice  Autarijata) i Desidijati 
* Bitka za Ilirik, drugo i dopunjeno izdanje knjige Rimski vuk i ilirska zmija - Posljednja borba
* Orbis Romanvs - Udzbenik za historiju klasicne rimske civilizacije
* Rimski namjesnici Ilirika, Gornjeg Ilirika i Dalmacije
* Antiqui homines Bosnae (Antički ljudi Bosne)
* Zemlje antičkog Ilirika prije i poslije Milanskog edikta (koautor)
* Geneza zla - Agrarna kriza: ekonomski i socijalni pad Republike 

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 140-141.

## Reference 
Kategorija:Bosanskohercegovački historičari
Kategorija:Odsjek za historiju Filozofskog fakulteta u Sarajevu
Kategorija:Bosanskohercegovački arheolozi
Kategorija:Biografije, Sarajevo
Kategorija:Rođeni 1975.
Kategorija:Živi ljudi
Monsunska klima

mini|Köppen-Geigerova karta klimatske klasifikacije u rezoluciji od 1 km za tropski monsun (Am) 1991–2020

**Monsunska** ili **tropska monsunska klima** je prijelazni tip između prašumske i savanske klime. Karakteriše je izrazito jaka sezonska raspodjela kiše što uzrokuju sezonski vjetrovi – monsuni. Po monsunima je ova klima i dobila ime.

Dijelovi Zemlje s takvom klimom su:

U Aziji – Malabarska obala Indije, delta Gangesa i Brahmaputre, obala Vijetnama, sjeverni Filipini i dio Tajvana.

U Latinskoj Americi – sjeveroistok Južne Amerike i dio karipske obale Srednje Amerike.

U Africi – Gvinejsko primorje i ušće Nigera.

## Reference 
## Vanjski linkovi 
Kategorija:Klima
Tropska savanska klima

**Savanska klima** je tropska klima koju karakterizira neujednačen hod padavina tj. postoji izrazito vlažno i izrazito suho razdoblje. Vegetacija je oskudnija te prašumu zamijenjuje visoka trava (do 2 m) – savana. Ova klima čini prijelaz prema suhim klimama. Tipična geografska širina ove klime je između 5°i 20°. Ljeta su kišovita (pod utjecajem su vlažnih ekvatorskih zračnih masa), a zime su suhe (utjecaj suhih pasata).
mini|Zone tropske savane širom svijeta (Aw/As)
Dijelovi Zemlje s takvom klimom su:

U Latinskoj Americi – centralni Brazil, Bolivija, Paragvaj, Venezuela, Kolumbija, Ekvador, pacifička obala Srednje Amerike, Kuba i Haiti.

U Africi – područja zapadne, istočne i srednje Afrike, te manja područja na Madagaskaru.

U Aziji – manja područja na Indijskom poluotoku i u Indokini.

Također ovaj tip klime ima južna Florida i sjever Australije.

## Reference 
## Vanjski linkovi 
Kategorija:Tropi
Kategorija:Klima
Fahrudin Isaković

**Fahrudin Isaković**, profesor historije, metodičar nastave historije (1930-2001).

Završio je studij historije na Odsjeku za historiju Filozofskog fakulteta u Sarajevu 1957.

Radio je kao profesor historije u Školi za usmjereno obrazovanje “Braća Ribar” (kasnije Treća gimnazija). U istoj školi bio je i direktor. Bio je sekretar Ministarstva za obrazovanje, nauku, kulturu i sport Kantona Sarajevo. U honorarnom statusu bio je metodičar nastave historije na Odsjeku za istoriju, gdje je radio do 2001. Objavio je veći broj udžbenika historije za osnovne i srednje škole u sarajevskim izdavačkim preduzećima “Svjetlost” i “Veselin Masleša”, te niz priloga iz metodike nastave historije (Godišnjak Društva istoričara Bosne i Hercegovine, Nastava povijesti, Putevi i dostignuća i dr.). Učestvovao na više simpozija o nastavi historije. U Bosni i Hercegovini bio je najpriznatiji stručnjak iz oblasti Metodike nastave historije.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 124.

Kategorija:Odsjek za historiju Filozofskog fakulteta u Sarajevu
Kategorija:Bosanskohercegovački metodičari
Kategorija:Metodičari nastave historije
Kategorija:Rođeni 1930.
Kategorija:Umrli 2001.
Stanko Perazić

**Stanko Perazić**, profesor historije i metodičar nastave historije, Vukovci kod Podgorice (1927).

Studij historije završio je na Odsjeku  za istoriju Filozofskog fakulteta u Sarajevu 1955. Na Odsjeku za historiju Filozofskog fakulteta u Sarajevu radio je od 1975. kao metodičar, a kasnije i kao predavač. Bio je član redakcije Godišnjaka Društva istoričara BiH, časopisa Putevi i dostignuća i Nastavne biblioteke Izdavačkog preduzeća “Svjetlost” i član Republičkog prosvjetnog zavoda. Objavio veći broj radova iz metodike nastave historije. Bio je direktor gimnazije u Jajcu i Prve gimnazije u Zenici (1959-1960), te pedagoški savjetnik u Republičkom prosvjetno-pedagoškom zavodu u Sarajevu.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 123-124.

Kategorija:Odsjek za historiju Filozofskog fakulteta u Sarajevu
Kategorija:Biografije, Podgorica
Kategorija:Rođeni 1927.
Ekrem Mursel

**Ekrem Mursel**, profesor historije i metodičar nastave historije (1907-1975).

Studij historije završio je na Filozofskom fakultetu u Beogradu 1931. Na Odsjeku  za istoriju Filozofskog fakulteta u Sarajevu izabranh je 1956. za nastavnika Metodike nastave historije. Radio je do penzionisanja 1974. Pored nastavnih aktivnosti, bavio se prikupljanjem biografske građe za proučavanje historije Bosne i Hercegovine u austrougarskom razdoblju.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 118.
* Husein ef Hodžić, Podsjećanje na događaje u starom vaktu, njihove ličnosti i fotografije br. 3 http://medzlis-trebinje.ba/web/index.php?option=com_content&view=category&layout=blog&id=1..&limitstart=80

Kategorija:Odsjek za historiju Filozofskog fakulteta u Sarajevu
Kategorija:Biografije, Ljubinje
Kategorija:Rođeni 1907.
Kategorija:Umrli 1975.
Vojni aerodrom Menagh

[mini|desno|180px|Grb vojnog vazdohuplovstva [Sirija|Sirije.]]

**Vazdušna baza Menagh** (arapski: قاعدة مطار منغ) je vazdušna baza, sagrađena za potrebe Sirijskih ratnih vazduhoplovnih snaga. Nalazi se kod sela Menagh 6&nbsp;km južno od grada Azaza, i 16&nbsp;km sjeverno od Halepa u Halepskoj Oblasti.

Baza Menagh je bila dom *Četvrte trenažne eskadrile* za obuku letenja, opremljene sa MBB 223 Flamingo trenažnim avionima i Mil Mi-8 helikopterima.

## Građanski rat u Siriji 
Tokom Sirijskog građanskog rata, pobunjenici Slobodne sirijske vojske (FSA) i Al-Nusre napali su vazdušnu bazu 2. avgusta 2012. godine. 
27. decembra 2012. godine, baza je bila opkoljena nakon teških borbi, a sirijske vazduhoplovne snage pokušale su sa borbenim avionima tipa MiG-29 da zaustave opsadu pobunjenika. Međutim, 6. augusta 2013., nakon višemjesečnih borbi, ova vazduhoplovna baza pala je u ruke boraca Islamske Države (ISIL), *Liwā’ ’Āṣifat ash-Shamāl brigade* i Al-Tawhid brigade. 
Jedinice Kurdske narodne odbrane (YPG) sa područja oko obližnjeg grada Afrina ponovo su 11. februara 2016. uz pomoć zračnih udara Ruskog ratnog vazduhoplovstva osvojile aerodrom od boraca Al-Jabhat al-Shamiya.
Turska artiljerija, koja je bila u blizini graničnog prelaza Kilis na turskoj teritoriji, granatirala je dva dana kasnije ovu vazduhoplovnu bazu.

## Reference 
## Vanjski linkovi 
Kategorija:Sirija
Milan Vasić

**Milan Vasić**, historičar, akademik ANU BiH i ANURS, Gornja Pecka, Mrkonjić Grad (1928 - 2003).

Studij historije završio je na Odsjeku za historiju Filozofskog fakulteta u Sarajevu 1954. Na istom fakultetu odbranio je doktorsku disertaciju pod nazivom: Martolosi u jugoslavenskim zemljama pod turskom vladavinom (1963). Na Odsjeku za historiju Filozofskog fakulteta u Sarajevu izabran je u zvanje asistenta 1957, u zvanje docenta 1964, vanrednog profesora 1970. i redovnog profesora 1975. na predmetu Istorija naroda Jugoslavije - period turske vladavine. Bio je predsjednik Odsjeka za historiju i dekan Filozofskog fakulteta u Sarajevu. Napustio je Filozofski fakultet u Sarajevu 1992. i prešao u Banju Luku. Radio je do smrti na Univerzitetu u Banjoj Luci.

Milan Vasić bavio se historijom jugoistočne Evrope u osmanskom razdoblju. Objavio je veći broj naučnih i stručnih radova, prikaza i osvrta (Prilozi za orijentalnu filologiju, Prilozi Instituta za istoriju, Godišnjak Društva istoričara Bosne i Hercegovine, Jugoslavenski istorijski časopis).

Bio je član ANUBiH i ANURS, predsjednik Društva istoričara BiH, član redakcije časopisa Pregled, urednik Godišnjaka Društva istoričara BiH. Za nastavni,naučni i društveni rad dobio je nekoliko nagrada i priznanja (Plaketa Univerziteta u Sarajevu, Povelja društveno-političkih organizacija Filozofskog fakulteta, 27-julska nagrada SR BiH).

## Bibliografija 
* Martolosi u jugoslovenskim zemljama pod turskom vladavinom, ANUBiH, Djela XXIX, Sarajevo 1967, str. 288.
* Istorija Crne Gore (u koautorstvu višeautora), Knjiga 3, Tom 1, Titograd 1975, str. 503-607.
* Jugoslovenske zemlje pod turskom vladavinom do kraja XVIII stoljeća (koautor Branislav Đurđev), Školska knjiga, Zagreb, 1962, str. 222.
* Изабрана дјела I - IV, Завод за уџбенике и наставна средства Републике Српске, Источно Сарајево 2005.

## Ddatna literatura 
* Сима Ћирковић - Раде Михаљчић, “Милан Васић”, Енциклопедија српске историографије, Knowledge, Београд 1997, 298-299.
* Споменица Милана Васића, АНУ РС, Споменица II, Одјељење друштвених наука 14, Бања Лука 2005.
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 125-126.

Kategorija:Odsjek za historiju Filozofskog fakulteta u Sarajevu
Kategorija:Dekani Filozofskog fakulteta u Sarajevu
Kategorija:Bosanskohercegovački historičari
Kategorija:Članovi ANUBiH
Kategorija:Članovi ANURS
Kategorija:Biografije, Mrkonjić Grad
Kategorija:Rođeni 1928.
Kategorija:Umrli 2003.
Canadair CL-215

**Canadair CL-215** jest kanadski amfibijski avion namijenjen za gašenje požara. 
Vodu u rezervoare puni slijetanjem na vodenu površinu, gdje se ne zaustavlja nego nakon punjenja odmah uzlijeće. Teret ispušta iznad područja zahvaćenog vatrom.

U kolokvijalnom govoru, ali i u medijima uvriježio se naziv "Kanader" (kako se izgovara "Canadair"), tako da je riječ kanader u govoru postala ujedno i sinonim za protivpožarni avion.

### Canadair CL-215 
CL-215 je protivpožarni amfibijski avion s dva Pratt & Whitney R-2800 turbo-elisna motora. Sposoban je s vodene površine preuzeti 5.455 litara vode u 12 sekundi. Prvi let imao je u 23. oktobra 1967. a prva isporuka za Francusku Civilnu zaštitu (*Sécurité Civile*) bila je u junu 1969. Tokom 1989. kompanija je isporučila dva aviona oznake CL-215T i počela dalji rad na modifikaciji sa oznakom CL-215Ts. Rezultat je nova verzija CL-415.

### Canadair CL-415 
CL-415 je modernizirana verzija CL-215T. Pilotska kabina je opremljena EFIS sistemom, zaobljenim završecima vrhova krila (eng. winglet), amfibija je teža i može ponijeti veći teret. Avion je prvenstveno namijenjen  za ispuštanje "vodenih bombi" a može se preurediti i za potrebe patroliranja na moru i za prijevoz tereta. Prvi let u Hrvatskoj je CL-415 imao u decembru 1993. a isporučuje se od aprila 1994.

[thumb|right|250px|Cl-415 pred punjenje u moru ispred [Živogošće|Živogošća]]

## Također pogledajte 
* Consolidated PBY Catalina

## Reference 
## Vanjski linkovi 
* Airliners.net Canadair CL-215 i 415
* Avion CL-215 | Vikingov zračni vatrogasac 

Kategorija:Avioni
Kategorija:Vojni avioni u HRZ
Šaćir Sikirić

**Šaćir Sikirić**, (1893 – 1966) bio je bosanskohercegovački arabist i iranist.

Šaćir Sikirić rođen je o Oglavku kod Fojnice 1893.  Završio je mekteb, ruždiju, Gazi Husrev-begovu medresu  i Šerijatsku sudačku školu. Kao stipendista Zemaljske vlade za Bosnu i Hercegovinu školovanje nastavlja u Mađarskoj. Studij orijentalne filologije završio je u Budimpešti. U Budimpešti je odbranio i doktorsku disertaciju iz oblasti tesavvufa (1918). Na Filozofskom fakultetu u Sarajevu nalazio se od njegovog osnivanja. Predavao je arapski jezik i književnost i perzijski jezik i književnost.

Šaćir Sikirić bavio se pitanjima kulturne baštine Bosne i Hercegovine, orijentalnim jezicima i književnostima. Uže područje njegovog naučnog interesa bila su djela klasičnih perzijskih pjesnika. Učestvovao je na Prvom svjetskom kongresu iranista u Teheranu 1966.

Preveo je: Priče Orijenta, Zagreb 1962.

## Bibliografija 
* Gramatika arapskog jezika (Koautori: Muhamed Pašić i Mehmed Handžić), sv. I i II, Sarajevo 1936-1937. (Drugo izdanje, Sarajevo, 1981).
* Gramatika perzijskog jezika, Sarajevo 1951.
* Perzijska hrestomatija, Sarajevo 1955.

## Reference 
## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010,  204.

Kategorija:Odsjek za orijentalnu filologiju Filozofskog fakulteta u Sarajevu
Kategorija:Bosanskohercegovački prevodioci
Kategorija:Biografije, Fojnica
Kategorija:Rođeni 1893.
Kategorija:Umrli 1966.
Sarah Ferguson

**Sarah Ferguson** je britanski pisac, televizijska ličnost, filmski producent i  bivša supruga brtitanskog princa Andrewa.

## Poreklo 
Rođena je 15. oktobra 1959, u Londonu, kao druga kći majora Ronalda Fergusona i njegove prve supruge Susan Wright. Sarah ima stariju sestru Jane, dve mlađe polu-sestre, Alice i Elizu i jednog mlađeg polu-brata Andrewa. 1974, su se Sarini roditelji razveli. Majka se zatim preudala za polo igrača Hectora Barrantesa a otac se oženio sa Susan Deptford.

## Brak i razvod 
Sarah se 23. jula 1986, u Vestminsterskoj opatiji, udala za britanskog princa Andrewa, drugog sina i treće dijete kraljce Elizabete II i princa Filipa. Na dan vjenčanja je kraljica Elizabeta II, dodijelila Sari titulu vojvotkinje od Yorka. Brak se počeo raspadati zbog česte prinčeve odsusnosti, za vrijeme služenja u ratnoj mornarici. Njih dvoje su se razveli 30. maja 1996. Od tada je Sarah izgubila sve kraljevske titule. Ipak su nakon razvoda ona i princ nastavili održavati kontakte. Imaju i dvije kćeri: Beatrice i Eugenie, nad kojima dijele zajedničko skrbništvo.

## Vanjski linkovi 
Kategorija:Rođeni 1959.
Kategorija:Živi ljudi
Kategorija:Vojvotkinje od Yorka
Kategorija:Britanska kraljevska porodica
Kategorija:Britanske princeze
Omer Mušić

**Omer Mušić** (1903- 1972) bio je bosanskohercegovački turkolog i arabist.

U Sarajevu je završio medresu i Šerijatsku sudačku školu u Sarajevu. Studij turskog i arapskog jezik sa književnostima i historije završio je na Filozofskom fakultetu u Sarajevu 1955.

Radio je kao predavač arapskog jezika u Šerijatskoj gimnaziji u Sarajevu (1926), Gazi Husrev-begovoj medresi (1931-1932), Drugoj muškoj gimnaziji u Sarajevu, (1945) te u državnim službama za kulturu. U periodu 1951-1965 (do penzionisanja) radio je u Orijentalnom institutu u Sarajevu. U periodu 1956-1972. bio je honorarni predavač arapskog jezika na Katedri za orijentalistiku Filozofskog fakulteta u Sarajevu.

Predmet naučnog interesa bio je književnost bosanskih autora na arapskom i turskom jeziku (Muhamed Prozorac, Ismail Abdul-Kemal, Ibrahim Opijač Mostarac i dr.). Autor je većeg broja radova objavljenih u Prilozima za orijentalnu filologiju, Glasniku VIS-a, Radovima Filozofskog fakulteta u Sarajevu i dr.

Njegovo ime nosi Osnovna škola u Brežanima kod Kaknja. (OŠ „Omer Mušić“).

## Reference
## Literatura 
* Omer Nakičević, Profesor hfz. Omer Mušić – život i djelo, Fakultet islamskih nauka u Sarajevu, Sarajevo, 2011. https://web.archive.org/web/20160304140225/http://www.fin.ba/index.php/biblioteka/knjige-mjeseca/1666-profesor-hfz-omer-mui-ivot-i-djelo, http://www.rijaset.ba/index.php?option=com_content&view=article&id=14385:odrzana-promocija-knjige-hafiz-omer-music-profesor-1903-1972-autora-prof-dr-omera-nakicevica&catid=201&Itemid=458, https://web.archive.org/web/20160305170204/http://www.miz-mostar.com/index.php/vijesti/item/568-zaboravljeni-alim-hafiz-omer-mu%C5%A1i%C4%87-profesor
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010,  205.

Kategorija:Odsjek za orijentalnu filologiju Filozofskog fakulteta u Sarajevu
Kategorija:Biografije, Sarajevo
Kategorija:Rođeni 1903.
Kategorija:Umrli 1972.
Omer Hadžiselimović

**Omer Hadžiselimović** (1. januar 1946–30. novembar 2016) bio je bosanskohercegovački anglista i historičar književnosti.

Završio je studij anglistike i germanistike na Filozofskom fakultetu u Sarajevu 1970. Magistarski rad odbranio je na Oberlin Collegeu, Oberlin, Ohio (SAD) 1972. Doktorsku disertaciju pod naslovom: *Američki socijalni roman u kritici na srpskohrvatskom jezičkom području od 1918. do 1941. godine* odbranio je na Filozofskom fakultetu u Sarajevu 1978. gdje je zaposlen od 1972-94. Prošao je sva univerzitetska zvanja. Predmet njegovog naučnog interesa su engleska i američka historija i američka književnost. Dobitnik je nagrade "Veselin Masleša". Trenutno je gostujući profesor na Sveučilištu Loyola u Čikagu (SAD). Priredio je knjigu: *Na vratima Istoka. Engleski putnici o Bosni i Hercegovini od 16. do 20. vijeka*.

## Bibliografija 
* Poruke i odjeci: američki socijalni roman u kritici na srpskohrvatskom jezičkom području, Svjetlost, Sarajevo 1980, str. 203.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 36.

## Reference 
Kategorija:Rođeni 1946.
Kategorija:Umrli 2016.
Kategorija:Biografije, Sarajevo
Kategorija:Odsjek za anglistiku Filozofskog fakulteta u Sarajevu
Kategorija:Bosanskohercegovački historičari književnosti
Midhat Riđanović

**Midhat Riđanović** bio je jugoslavenski i bosanskohercegovački lingvist i profesor engleskog jezika.

Završio je studije engleskog jezika i književnosti i francuskog jezika i književnosti na Filozofskom fakultetu u Sarajevu. Specijalizirao je fonetiku na Univerzitetskom koledžu u Londonu 1959/60. te jednogodišnji kurs za simultane prevodioce u Beogradu. Postdiplomski studij iz lingvistike završio je na Univerzitetu u Michiganu (SAD) odbranivši magistarski rad iz lingvistike 1967. Na istom Univerzitetu odbranio je  doktorsku disertaciju pod nazivom "A Synchronic Study of Verbal Aspect in English and Serbocroatian" (1969). Na Odsjeku za anglistiku Filozofskog fakulteta u Sarajevu radio je od 1964. Akademske 1973/74. bio je gostujući profesor engleskog jezika na Univerzitetu u Benghaziju (Libija), a 1984/85. na Državnom univerzitetu u Ohio gdje je predavao kontrastivnu lingvistiku i srpskohrvatski jezik. Penzionisan je 2005, a za profesora emeritusa izabran je 2006.

Midhat Riđanović bavio se odnosom jezika i kulture te fonetikom, morfologijom i sintaksom bosanskog i engleskog jezika, teorijom kontrastivne analize i općom lingvistikom. Iz tih oblasti objavio veći broj naučnih i stručnih radova u domaćim i stranim časopisima (Radovi Filozofskog fakulteta u Sarajevu, Književni jezik, Dijalog, International Journal of Slavic Linguistics and Poetics, Los Angeles, Papers and Studies in Contrastive Linguistics, Poznań). Učestvovao je na brojnim domaćim i međunarodnim skupovima iz područja lingvistike i održao velik broj predavanja, unutar bivše Jugoslavije i šire. Bio je član uredništva časopisa Filološki pregled Saveza društava za strane jezike Jugoslavije, glavni i odgovorni urednik Godišnjaka Saveza društava za primijenjenu lingvistiku Jugoslavije, predsjednik Društva za strane jezike BiH, predsjednik Saveza društava za primijenjenu lingvistiku Jugoslavije i član Međunarodnog komiteta za primijenjenu lingvistiku. Također je bio saradnik Instituta za jezik u Sarajevu, rukovodilac Sarajevskog lingvističkog kružoka te član Evropskog lingvističkog društva.

## Bibliografija 
* A Synchronic Study of Verbal Aspect in English and Serbo-Croatian, Slavica Publishers, Cambridge, Massachusetts, USA, 1976. 
* Jezik i njegova struktura, Savremeno lingvističko osvjetljenje, treće izdanje, Šahinpašić, Sarajevo, 1998. 
* Praktična engleska gramatika, Šahinpašić, Sarajevo, 2001. 
* Totalni promšaj, Prikaz Gramatike bosanskoga jezika Dž. Jahića, S. Halilovića i I. Palića, drugo izdanje, Šahinpašić, Sarajevo, 2003.
* Pismo Noamu Čomskom od jednog bosanskog kolege
* Bosnian for Foreigners: with comprehensive grammar, Rabic, Sarajevo 2012.

## Bilješke 
## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, str. 24.

Kategorija:Rođeni 1935.
Kategorija:Umrli 2023.
Kategorija:Biografije, Novi Pazar
Kategorija:Odsjek za anglistiku Filozofskog fakulteta u Sarajevu
Kategorija:Profesori emeritusi Filozofskog fakulteta u Sarajevu
Spisak akademika HAZU

Ovaj članak prikazuje sve članove Hrvatske akademije nauka i umjetnosti, od njenog osnivanja.

* Spisak redovnih akademika HAZU
* Spisak dopisnih akademika HAZU
* Spisak vanrednih akademika HAZU
* Spisak počasnih akademika HAZU

## Reference 
## Vanjski linkovi 
*
Spisak vanrednih akademika HAZU

Ovaj članak prikazuje vanredne članove Hrvatske akademije nauka i umjetnosti, od njenog osnivanja.

## A 
Ibrahim Aganović - 
Igor Anić - 
Jelena Aurer-Koželj - 

## B 
Josip Balabanić - 
Josip Barković - 
Vladimir Bermanec - 
Miroslav Bertoša - 
Zlatko Bourek - 
Josip Brnić - 
Dunja Brozović Rončević - 

## Č 
Željka Čorak - 
Filip Čulo - 

## D 
Vladimir Degan - Đuro - 
Iva Dekaris - 
Vida Demarin - 
Gordan Družić - 
Zijad Duraković - 
Theodor Dürrigl -

## E 
Ivan Erceg - 

## F 
Dragutin Feletar - 
Tomislav Filetin - 

## G 
Branimir Gašperz - 
Hrvoje Gomerčić - 
Ivo Grabovac - 

## H 
Branko Hećimović - 
Marijan Herak - 

## J 
Milka Jauk-Pinhak - 
Božidar Jelčić - 
Vjekoslav Jerolimov - 

## K 
Nikola Kallay - 
Slobodan Kaštela - 
Vladimir Knapp - 
Davor Krapac - 

## L 
Boran Leontić - 
Josip Lisac - 
Čedomil Ljubešić - 

## M 
Mladen Michiedo - 
Josip Madić - 
Zvonko Maković - 
Stanislav Marijanović - 
Mirko Marković - 
Ranko Matasović - 
Ante Mihanović - 
Nedjeljko Mihanović - 

## N 
Biserka Nagy - 
Krešimir Nemec - 
Darko Novaković - 

## O 
Mladen Obad Šćitaroci - 

## P 
Ladislav Palinkaš - 
Frano Parać - 
Ivo Petrinović - 
Ivanka Petrović - 
Eduard Prelogović - 
Mirko Primc -

## R 
Zoltan Racz - 
Elsa Reiner - 
Marko Ruždjak - 

## S 
Tomislav Sabljak - 
Ljerka Schiffer-Premec - 
Josip Sečen - 
Ante Simonič - 
Višnja Stahuljak Chytil - 
Ennio Stipčevič - 
Željko Sutlić - 
Antun Szavits-Nossan - 

## Š 
Olga Šarc-Lahodny - 
Tomislav Šegota - 
Ivo Škarić - 
Antun Šojat - 
Mladen Štulhofer - 
Vitomir Šunjić -
Franjo Švelec -

## T 
Radoslav Tomić - 
Stjepan Tomaš - 
Goran Tribuson - 
Stanislav Tuksar - 

## V 
Nenad Vekarić - 
Damir Viličić - 
Igor Vlahović - 
Dragomir Vojnić - 
Vladimir Volenec - 
Zlatan Vrkljan - 

## W 
Ivana Wrischer-Đurašević - 
Mercedes Wrischer - 

## Z 
Marin Zaninović - 

## Ž 
Vedran Žanić - 
Milena Žic-Fuchs - 
Mladen Žinić - 

## Reference 
*
Spisak redovnih akademika HAZU

Ovaj članak prikazuje redovne članove Hrvatske akademije nauka i umjetnosti, od njenog osnivanja.

## A 
Ivan Aralica - 
Smiljko Ašperger - 

## B 
Hrvoje Babić - 
Stjepan Babić - 
Zvonimir Baletić - 
Jakša Barbić - 
Slaven Barišić - 
Nikola Batušić - 
Jerko Bezić - 
Dušan Bilandžić - 
Rafo Bogišić - 
Maja Bošković-Stulli - 
Josip Božičević - 
Josip Bratulić - 
Dalibor Brozović - 
Boris Bućan - 
Leo Budin -
Zoran Bujas † -

## C 
Nenad Cambi - 
Slavko Cvetnić - 

## Č 
Ivo Čikeš - 

## D 
Žarko Dadić - 
Stjepan Damjanović - 
Dragan Dekaris - 
Pavle Dešpalj - 
Vladimir Devidé - 
Zvonimir Devidé - 
Adolf Dragičević - 
Dušan Džamonja - 

## F 
Nedjeljko Fabrio - 
Dunja Fališevac -
Božidar Finka - 
Igor Fisković - 
Aleksandar Flaker -
Dragutin Fleš † -

## G 
Stjepan Gamulin - 
Branimir Glavičić - 
Nikša Gligo - 
Vladimir Goldner - 
Aleksandar Goldštajn - 
Drago Grdenić - 
Ivan Gušić - 

## H 
Milan Herak - 
Eduard Hercigonja - 
Vera Horvat-Pintarić - 
Marin Hraste - 

## I 
Vladimir Ibler - 
Drago Ikić - 
Ksenofont Ilakovac -
Stjepan Ivšić † -

## J 
Stjepan Jecić - 
Sibila Jelaska - 
Antun Dubravko Jelčić - 
Mislav Ježić - 
Ivan Jurković - 

## K 
Boris Kamenar - 
Andrija Kaštelan - 
Radoslav Katičić - 
Nives Kavurić-Kurtović - 
Zlatko Keser - 
Branko Kincl - 
Leo Klasinc - 
Anđelko Klobučar - 
Nikica Kolumbić - 
Koraljka Kos - 
Krista Kostial-Šimonović - 
Ivica Kostović - 
August Kovačec - 
Dinko Kovačić - 
Ivan Kožarić - 
Jelena Krmpotić-Nemanić - 
Frano Kršinić - 
Željko Kućan - 
Elso Kuljanić - 
Ivan Kušan -

## L 
Božidar Liščić - 

## M 
Boris Magaš - 
Vladimir Majer - 
Sibe Mardešić - 
Lujo Margetić - 
Vladimir Marković - 
Tonko Maroević - 
Slavko Matić - 
Antica Menac - 
Milan Meštrov - 
Milan Moguš - 
Zvonimir Mrkonjić - 
Andrija Mutnjaković - 

## N 
Anica Nazor - 
Velimir Neidhardt - 
Slobodan Novak - 

## P 
Vladimir Paar - 
Ivo Padovan - 
Luko Paljetak - 
Pavao Pavličić - 
Marko Pećina - 
Josip Pečarić - 
Ivo Perišin - 
Nikica Petrak - 
Ivo Petricioli - 
Vlasta Piližota - 
Stanko Popović - 
Zvonko Posavec - 
Velimir Pravdić - 
Ivan Prpić - 
Eugen Pusić - 

## R 
Ruben Radica - 
Tomislav Raukar - 
Željko Reiner - 
Nikola Reisner - 
Riko Rosman - 
Pavao Rudan - 
Davorin Rudolf - 
Daniel Rukavina - 

## S 
Đuro Seder - 
Ivo Senjanović - 
Vlatko Silobrčić - 
Hodimir Sirotković - 
Dragutin Skoko - 
Branko Sokač - 
Šime Spaventi - 
Ante Stamač - 
Nikša Stančić - 
Vladimir Stipetić - 
Petar Strčić - 
Dionis Emerik Sunko - 
Ivan Supičić - 

## Š 
Franjo Šanjek - 
Marko Šarić - 
Stjepan Šćavničar - 
Miroslav Šicel - 
Petar Šimunović - 
Zdenko Škrabalo - 
Ivo Šlaus - 

## T 
Marko Tadić - 
Josip Tišljar - 
Mirko Tomasović - 
Eugen Topolnik - 
Nenad Trinajstić -
Siniša Triva † -

## U 
Božo Udovičić - 
Marija Ujević-Galetović - 

## V 
Josip Vaništa - 
Josip Vončina - 
Šime Vulas - 
Ante Vulin - 

## W 
Alica Wertheimer-Baletić - 
Teodor Wikerhauser - 

## Z 
Mirko Zelić 

## Ž 
Lovro Županović

## Reference 
*